62020CO0676_INF
Tiesas (devītā palāta) 2023. gada 31. marta rīkojums – ASADE
(lieta C‑676/20) (
1
)
Lūgums sniegt prejudiciālu nolēmumu – Tiesas Reglamenta 53. panta 2. punkts un 99. pants – Pilnībā iekšēja situācija – Publiskais iepirkums – Direktīva 2014/24/ES – 74.–77. pants – Sociālie un veselības aprūpes pakalpojumi – Saskaņotas rīcības nolīgumu ar privāto tiesību bezpeļņas organizācijām izmantošana – Pakalpojumi iekšējā tirgū – Direktīva 2006/123/EK – Piemērošanas joma – 2. panta 2. punkta f) un j) apakšpunkts)
1.
Prejudiciālie jautājumi – Pieņemamība – Nepieciešamība sniegt Tiesai pietiekamus precizējumus par faktiskajiem apstākļiem un tiesisko regulējumu – Pienākuma apjoms pamatbrīvību jomā – Jautājums, kas uzdots lietā, kura ir saistīta tikai ar vienas dalībvalsts teritoriju – Sasaistes elementa, kas padara lūgto interpretāciju par nepieciešamu strīda atrisināšanai, nenorādīšana – Acīmredzama nepieņemamība
(LESD 267. pants; Tiesas Reglamenta 94. pants)
(skat. 36. punktu)
2.
Tiesību aktu tuvināšana – Būvdarbu, piegādes un pakalpojumu publiskā iepirkuma procedūras – Direktīva 2014/24 – Līguma slēgšanas tiesību piešķiršana – Vienlīdzīgas attieksmes pret pretendentiem un pārskatāmības principi – Apjoms – Vispārējo interešu sociālo un veselības aprūpes pakalpojumu sniegšana – Publiskie iepirkumi, kas ir paredzēti vienīgi noteiktām tirgus dalībnieku kategorijām – Līguma darbības maksimālais ilgums, kas pārsniedz trīs gadus – Saskaņotas rīcības nolīgumu ar privāto tiesību bezpeļņas organizācijām izmantošana – Izmaksu, kas radušās pakalpojumu sniedzējam, atlīdzināšana – Pieļaujamība – Nosacījumi
(Eiropas Parlamenta un Padomes Direktīvas 2014/24 75.–77. pants un XIV pielikums)
(skat. 43.–56., 59. punktu un rezolutīvo daļu)
3.
Prejudiciālie jautājumi – Pieņemamība – Prejudiciālā nolēmuma nepieciešamība un uzdoto jautājumu atbilstība – Valsts tiesas vērtējums – Uzdoto jautājumu atbilstības prezumpcija
(LESD 267. pants)
(skat. 61. punktu)
4.
Brīvība veikt uzņēmējdarbību – Pakalpojumu sniegšanas brīvība – Pakalpojumi iekšējā tirgū – Direktīva 2006/123 – Piemērošanas joma – Apjoms – Veselības aprūpes pakalpojumi un sociālie pakalpojumi, kas neietilpst piemērošanas jomā – Jēdzieni – Veselības pakalpojumu sniegšana, par kuriem ir noslēgts nolīgums, un noteikti veselības aprūpes sadarbības un atbalsta pakalpojumi, piemēram, pārvešana uz veselības aprūpes centriem vai pacientu pavadīšana – Iekļaušana – Sekas – Izslēgšana no direktīvas piemērošanas jomas
(Eiropas Parlamenta un Padomes Direktīvas 2006/123 2. panta 2. punkta f) un j) apakšpunkts)
(skat. 62., 63., 65.–70. punktu)
5.
Prejudiciālie jautājumi – Tiesas kompetence – Robežas – Acīmredzami neatbilstošs jautājums – Jautājums, kuram nav sakara ar pamatlietas priekšmetu – Acīmredzama nepieņemamība
(LESD 267. pants; Tiesas Reglamenta 53. panta 2. punkts)
(skat. 64., 71. –73. punktu)
Rezolutīvā daļa
Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK 76. un 77. pants
ir jāinterpretē tādējādi, ka
tiem nav pretrunā tāds valsts tiesiskais regulējums, saskaņā ar kuru bezpeļņas organizācijām ir iespēja, ievērojot publiskuma, konkurences un pārskatāmības principus, noslēgt nolīgumus, saskaņā ar kuriem šīs organizācijas sniedz vispārējas nozīmes sociālos un veselības aprūpes pakalpojumus apmaiņā pret tām radušos izdevumu atlīdzināšanu, neatkarīgi no aplēstās šo pakalpojumu vērtības, ja šo nolīgumu izmantošana ir vērsta uz solidaritātes mērķu sasniegšanu, neizvirzot nosacījumu, ka līdz to būtu noteikti uzlabojams budžeta adekvātums vai efektivitāte minēto pakalpojumu sniegšanā salīdzinājumā ar režīmu, kas parasti ir piemērojams publiskā iepirkuma procedūrām, ja vien
–
pirmkārt, likumiskais un līgumiskais ietvars, kurā notiek šo organizāciju darbība, efektīvi veicina sociālā mērķa, kā arī solidaritātes un budžeta efektivitātes mērķu sasniegšanu, uz kuriem šis tiesiskais regulējums ir balstīts, un,
–
otrkārt, tiek ievērots pārskatāmības princips, kā tas it īpaši ir precizēts šīs direktīvas 75. pantā.
(
1
)	OV C 138, 19.4.2021.